Ferðamaður fannst skömmu eftir að leitarbeiðni var send út Björgunarsveitir í Borgarfirði , Borgarnesi og Akranesi voru að beiðni lögreglu kallaðar út til leitar á fimmta tímanum í nótt vegna einstaklings eða fólks sem óttast var að væri í vandræðum við Hraunfossa . Þá var þyrla Landhelgisgæslunnar einnig kölluð til leitar . Leitarbeiðni var síðan afturkölluð um fjörutíu mínútum síðar . Í gærkveldi var Snorri Jóhannesson á Augastöðum var við bíl sem lagt hafði verið á bílastæðið við fossana . Upp úr miðnættinu var bíllinn enn á bílastæðinu og var þá farið að grennslast fyrir um fólkið úr bílnum . Fannst það ekki þrátt fyrir leit . „ Ég hafði áhyggjur af fólki , að það hefði hugsanlega farið sér að voða við ána eða í skóginum , “ sagði Snorri . Skömmu eftir útkallið , þegar þyrla var mætt á svæðið , kom svo ferðamaður út úr tjaldi . Það reyndist samlitt umhverfinu og nær ómögulegt að sjá það . Hafði maðurinn tjaldað um 400 metra frá bílastæðinu . Reyndist hann eigandi bílsins og því málið farsællega leyst .